
Istungite arv

Ajavahemikus 1. jaanuar kuni 31. juuni 2016 pidas EL asjade komisjoni kokku 39 istungit, millest kolm olid avalikud ja kuus ühisistungid. 

Avalikel istungitel käsitleti:
1) Euroopa Kontrollikoja aastaaruannet (ühisistung rahanduskomisjoni ja riigieelarve kontrolli erikomisjoniga, 18.01.), 
2) E-residentsust (ühisistung majanduskomisjoni, rahanduskomisjoni ja riigieelarve kontrolli erikomisjoniga, 16.03.),
3) Ühendkuningriigi ELi referendumi tulemusi (Euroopa Ülemkogu kontekstis, ühisistung väliskomisjoniga, 27.06.). 

Ühisistungite formaadis arutati lisas eespool nimetatud teemadele:
1) Euroopa Ülemkogu (ühisistung väliskomisjoniga, 14.03.), 
2) ELi kaitse- ja välisministrite kohtumise päevakorda (ühisistung väliskomisjoniga, 1.02.),
3) Makro-tasakaalustamatuse menetluse häiremehhanismide aruande süvaanalüüsi (ühisistung rahanduskomisjoniga, 7.03.).

ELi algatused ja subsidiaarsuskontroll

EL asjade komisjon määrati perioodil 40 ELi algatuse juhtivkomisjoniks. Nendest 30 olid ELi õigusakti eelnõud (enamasti eelnõude paketid), 2 olid poliitikadokumendid (teatised, aruanded) ja 8 olid Euroopa Komisjoni avalikud konsultatsioonid ELi õigusakti eelnõude algatamiseks. 

2016 I poolaastal algatas ELAK ühe otsuse eelnõu põhjendatud arvamusega ELi õigusakti eelnõu mittevastavuse kohta subsidiaarsuse põhimõttele (nn kollase kaardi menetlus) ning kujundas seisukoha kahes asjas, kus ELi liikmesriikide parlamentide poolt koondati allkirju ühiseks pöördumiseks Euroopa Komisjoni poole ettepanekuga ELi sekkumiseks (nn rohelise kaardi menetlus). Subsidiaarsusega vastuolu tuvastati direktiivi eelnõu puhul, mis käsitles töötajate lähetamist teenuste osutamiseks. Rohelise kaardi algatused puudutasid sotsiaalse korporatiivse vastutuse reguleerimist ELi tasandil ja audiovisuaalmeedia teenuste direktiivi  muutmist.

ELi algatuste puhul ELAK toetas 90% juhtudest valitsuse poolt ettevalmistatud läbirääkimiste seisukohti. Vaid neljas asjas[footnoteRef:1] otsustas ELAK teha valitsuse seisukohtades muudatusi, täpsustusi või lisada omapoolse rõhuasetuse. 83% ELi algatuste osas kujundas ELAK oma seisukoha konsensuslikult. Eriarvamus või hääletus fikseeriti 7 ELi algatuse otsustuses[footnoteRef:2].  [1:  Euroopa Parlamendi 2015. a resolutsioon valimisi käsitleva ELi õiguse reformimise kohta, täiendused; Direktiivi eelnõu töötajate lähetamise kohta, valitsuse seisukoha muutmine; ELi ja USA isikuandmete kaitse leping, rõhuasetused; Tulumaksualase teabe teatis, rõhuasetused. ]  [2:  Euroopa Parlamendi 2015. a resolutsioon valimisi käsitleva ELi õiguse reformimise kohta (hääletus); ELi välispiiride pakett (hääletus); Toodete ja teenuste ligipääsetavuse nõuete direktiiv (M. Haukanõmm lisas eriarvamusega täienduse); Türgi pagulasrahastu (hääletus); Direktiivi eelnõu töötajate lähetamise kohta teenuste osutamiseks (hääletus); Varjupaigasüsteemi reform (J. Madison jäi erapooletuks); Avalik konsultatsioon töö- ja pereelu ühistamise kohta (J. Madison jäi erapooletuks).] 


Olulisemad perioodil EL asjade komisjonis menetletud ELi algatused:
1) Euroopa ühtse varjupaigasüsteemi reformipakett,
2) ELi sisejulgeoleku ja piirihalduse IT-süsteemide pakett,
3) Euroopa digitaalse ühtse turu tehnoloogiate ja avaliku sektori moderniseerimise pakett,
4) ELi maksustamise vältimise pakett,
5) ELi gaasivarustuskindluse pakett,
6) Euroopa hoiuste tagamise skeemi määruse eelnõu ja pangandusliidu väljakujundamist puudutav teatis,
7) Lennunduspakett,
8) Ringmajanduse pakett,
9) ELi välispiirihalduse pakett,
10) Euroopa Parlamendi valmimisi käsitleva ELi õiguse reformi ettepanek,
11) Relvade omamise ja valduse kontrolli käsitleva direktiivi eelnõu.

ELAK kujundas Riigikogu seisukoha lähtudes valdkondlike komisjonide arvamustest, mida oli kokku 57.

	
	Arvamuse andja
	Arvamuste arv (nr)
	Arvamuste arv (% kõigist)

	1)
	Majanduskomisjon
	15
	26%

	2)
	Õiguskomisjon
	10
	17%

	3)
	Rahanduskomisjon
	6
	11%

	4)
	Väliskomisjon
	6
	11%

	5)
	Põhiseaduskomisjon
	5
	9%

	6)
	Sotsiaalkomisjon
	5
	9%

	7)
	Keskkonnakomisjon
	4
	7%

	8)
	Maaelukomisjon
	3
	5%

	9)
	Kultuurikomisjon
	2
	3%

	10)
	Riigikaitsekomisjon
	1
	2%

	
	Kokku
	57
	100%



Lisaks kujundati ELAKis Riigikogu seisukoht Küprose finantsabi programmi kaheksanda ülevaatuse ja sellega seotud vastastikuse mõistmise memorandumi muudatuse kohta ning Kreeka finantsabi programmi esimese ülevaatuse ja sellega seotud vastastikuse mõistmise memorandumi muudatuste kohta.  

ELi asjade komisjon arutas ühte kollektiivset pöördumist. Rahva Ühtsuse Erakonna poolt algatati kollektiivne pöördumine pagulaste sundkvootide alusel vastuvõtmisest keeldumisest.

Euroopa Ülemkogu ja ELi Nõukogu istungid

Perioodi jooksul arutas ELAK kokku 56 ELi tasandi  ministrite kohtumise istungi päevakorda ja Eesti esindajate seisukohti ning sõnavõtte nendel istungitel. Sellest neli istungit olid seotud Euroopa Ülemkoguga, mil ELAKis ülemkogu eelselt osales peaminister. Ülejäänud ministrite tasandi kohtumistest 40 juhul oli tegemist EL Nõukogu ametlike ja 12 juhul mitteametlike istungitega. ELi ministrite tasandi töös osalemiseks andis ELAK valitsusele 98% juhtudest mandaadi konsensuslikult toetades valitsuse seisukohti. Vaid ühe mitteametliku keskkonna- ja transpordiministrite nõukogu istungi raames pidas ELAK vajalikuks valitsuse seisukohti täiendada. Ühel korral fikseeriti ELAKi istungil ELi ministrite tasandi istungi kontekstis ELAKi liikme eriarvamus[footnoteRef:3].    [3:  O. Loone eriarvamus 18.01. ELi välisasjade nk kontekstis, seotud olukorraga Süürias.] 


Seoses Euroopa Ülemkogu ja EL Nõukogu ametlike ning mitteametlike istungitega olid ELAKisse kutsutud ministrid. Ministrid osalesid 49% kordadest, kui olid kutsutud.

	
	Ministri nimi
	Kutsutud (korda)
	Osales (korda)
	Osalus (%)

	1)
	Peaminister Taavi Rõivas
	4
	4
	100%

	2)
	Välisminister Marina Kaljurand
	10
	0
	0%

	3)
	Majandus- ja taristuminister Kristen Michal 
	7 
	0
	0%

	4)
	Rahandusminister Sven Sester
	6
	4
	67%

	5)
	Siseminister Hanno Pevkur
	7
	7
	100%

	6)
	Justiitsminister Urmas Reinsalu
	3
	3
	100%

	7)
	Keskkonnaminister Marko Pomerants
	6
	5
	83%

	8)
	Maaeluminister Urmas Kruuse
	6
	3
	50%

	9)
	Tervise- ja tööminister Jevgeni Ossinovski
	3
	1
	33%

	10)
	Sotsiaalkaitseminister Margus Tsahkna
	3
	1
	33%

	11)
	Haridus- ja teadusminister Jürgen Ligi
	4
	1
	25%

	12)
	Kultuuriminister Indrek Saar
	1
	1
	100%

	13)
	Kaitseminister Hannes Hanso
	2
	1
	50%

	14)
	Ettevõtlusminister Liisa Oviir
	2
	0
	0%

	15)
	Riigihalduse minister Arto Aas
	1
	1
	100%

	
	Kokku
	65
	32
	[bookmark: _GoBack]49%



Lisaks algatas EL asjade komisjon kahel korral ELi liikmesriikide parlamentide ELAKite kirjad Euroopa Ülemkogu president Donald Tuskile, seoses Ühendkuningriigi ELi läbirääkimiste ja liikmesriikide parlamentide rolli tugevdamisega.

Parlamentaarsed kuulamised, seminarid ja mõttehommikud

Seminarid ja mõttehommikud:
1) Rahvusvaheline jagamismajanduse konverents (25.02.);
2) Aasta Euroopa Liidu rändekriisi algusest (20.04.);
3) Seminar „Innovatsioon transpordilahendustes: jagamismajandusest isejuhtivate autodeni“ (19.05.).

Parlamentaarsed kuulamised ja muud istungi päevakorrapunktid:
1) EL Nõukogu eesistumise ettevalmistused (11.01.);
2) Euroopa Komisjoni 2016. a õigusloomekava (11.01.);
3) Euroopa Kontrollikoja 2014. aasta aruanne (18.01.);
4) Euroopa Liidu kaubanduspoliitika (29.01.);
5) Eesti ELi eesistumine: Riigikogu roll, alatiste komisjonide kohtumiste ettepanekud (15.02);
6) Makro-tasakaalustamatuse menetluse häiremehhanismi aruande Eesti süvaanalüüs (7.03);
7) Ülevaade Euroopa Komisjoni uuest hädaabi rahastamisvahendi ettepanekust (7.03.);
8) Kohtumine ELi alalise esinduse asejuht C. Kulliga COREPER I päevakorrapunktides (11.03.);
9) E-residentsus (16.03.);
10) Kohtumine ELi alalise esinduse juhi Matti Maasikaga COREPER II päevakorrapunktides (21.03.);
11) Ülevaade Ühendkuningriigis toimuva ELi referendumi ettevalmistustest (28.03.);
12)  ELi kliimapoliitika mõju Eesti energeetika- , tööstuse- ja transpordisektorile (4.04.);
13) Ülevaade ELi finantsvahendite 2014-2020 kasutamisest (22.04.);
14) Eesti suhtes Euroopa Komisjoni poolt algatatud rikkumismenetlused (2.05.);
15) Majandus- ja Kommunikatsiooniministeeriumi prioriteedid Eesti ELi eesistumise ajal (6.05.);
16)  Euroopa Komisjoni riigipõhised soovitused Eestile (30.05.);
17) Ülevaade Eesti Startup Compassi raportist (30.05.);
18) Ülevaade avalikust konsultatsioonist, mis käsitleb kirjastajate rolli autoriõiguse väärtusahelas ning teoste kasutamist, mis on paigutatud avalikesse kohtadesse (nn panoraami erand) (6.06.).

Komisjoni välistegevus

EL asjade komisjoni visiidid ja komisjoni esimehe välislähetused:
1) 24.-25.01. K. Palling Eesti, Läti, Leedu ja Poola parlamentide EL asjade komisjonide esimeeste kohtumisel, Vilniuses (teemad: rändekriis, idapartnerlus, ühendused );
2) 7.-8.02. K. Palling COSACi esimeeste tasandi kohtumisel, Haagis (teemad: rahvusparlamentide roll, Hollandi eesistumise prioriteedid);
3) 16.-17.02. ELAKi liige M. Lauri Euroopa Parlamentaarne nädalal ja stabiilsuse, majanduse koordineerimise ja juhtimise konverentsil, Brüsselis (teemad: eelarvepoliitikad, ELi konkurentsivõime);
4) 5.-6.04. K. Palling visiidil Rumeeniasse, Bukaresti (teemad: rändekriis, naabruspoliitika, jagamismajandus, transpordiühendused);
5) 14.-15.04. K. Palling visiidil Austriasse ja Slovakkiasse, Viini ja Bratislavasse (teemad: rändesurve, naabruspoliitika, digitaalne ühisturg, TTIP);
6) 4.-5.05. K. Palling visiidil Ungarisse, Budapesti (teemad: jagamismajandus, digitaalne ühisturg, ÜVJP);
7) 18.05. K. Palling ELi rahvusparlamentide EL asjade komisjonide ühisistungil Prantsuse Rahvusassamblees, Pariisis (teemad: korporatiivne sotsiaalne vastutus, lähetatud töötajate direktiivi eelnõu);
8) 22.-23.05. K. Palling Eesti, Läti, Leedu ja Poola parlamentide EL asjade komisjonide esimeeste kohtumisel,  Riias (teemad: Brexit, Ukraina, varjupaigasüsteemi reform);
9) 26.-27.05. K. Palling Brüsselis Kaja Kallase ja Urmas Paeti poolt Brüsselisse kutsutud külalisrühma programmi raames;
10) 12.-14.06. ELAKi delegatsioon COSACi täiskogul ja LNG terminali külastusel, Haagis ja Rotterdamis (teemad: rahvusparlamentide roll, ränne, parlamentaarne diplomaatia, jagamismajandus, energeetika);
11) 28.-30.06.K. Palling visiidil Bulgaariasse ja Soome, Sofia ja Helsingi (teemad: digitaalne ühisturg, ELi eesistumine, ÜVJP, rändesurve, energiapoliitika).

EL asjade komisjoni ja komisjoni esimehe väliskülalised:
1) 12.01. ELAKi kohtumine Euroopa Komisjoni kliimameetmete peadirektoraadi juhi Jos Delbeke’ga (teemaks: ELi kliimapoliitika, metsandus);
2) 9.02. ELAKi, majanduskomisjoni ja rahanduskomisjoni kohtumine Londoni eriesindajaga Euroopa Liidus Jeremy Browne’iga (teemad: Ühendkuningriik ELis);
3) 10.03. ELAKi kohtumine Ukraina valitsuse aseministritega, eesotas Ukraina peaministri ELi administratsiooni juhi Natalia Gnydiuk’iga  (teemad: Ukraina ja ELi suhted);
4) 1.04. ELAKi kohtumine Norra Euroopa Majanduspiirkonna ja Euroopa Liidu asjade minister Elisabeth Aspaker’iga (teemad: rändekriis, digitaalne ühtne turg, jagamismajandus);
5) 7.04. K. Pallingu osalemine Riigikogu ase-esimehe kohtumisel Hesseni Liidumaa delegatsiooniga, delegatsiooni juht liidumaa EL asjade minister Lucia Puttrich (teemad: Eesti ja Saksamaa suhted);
6) 13.04. K. Pallingu osalemine Riigikogu esimehe kohtumisel Moldova välis- ja Euroopa asjade minister Andrei Galbur’iga 
7) 6.05. K. Pallingu kohtumine Baierimaa parlamendi presidendi Barbara Stamm’iga ja teda saatva delegatsiooniga (teemad: rändekriis, Eesti ja Saksamaa suhted);
8) 10.05. ELAKi kohtumine Ühendkuningriigi parlamendi kodade ühisdelegatsiooniga (BGIPU), eesotsas Mark Pritchard’iga (teemad: Ühendkuningriik EL-is);
9) 13.05. ELAKi kohtumine Euroopa Komisjoni asepresidendi Frans Timmermans´iga (teemad: rändekriis, ringmajandus);
10) 19.05. K. Pallingu ja majanduskomisjoni esimehe kohtumine Euroopa Komisjoni siseturu volinik Elżbieta Bieńkowska’ga (teemad: ELi konkurentsivõime, jagamismajandus);
11) 19.05. ELAKi ja majanduskomisjoni kohtumine Euroopa Parlamendi tööstuse, teaduse ja energeetika komisjoni (ITRE) liikmetega, delegatsiooni juht Miapetra Kumpula-Natri (teema: jagamismajandus, digitaalne ühisturg);
12) 7.06. K. Palling osales Eesti-Soome parlamendirühmade kohtumisel, kus käsitleti jagamismajanduse ja ettevõtte maksustamise teemasid;
13) 12.06.  K. Pallingu kohtumine Bulgaaria parlamendi esinaise Tsetska Tsacheva ja teda saatva delegatsiooniga (teemad: ELi eesistumise ettevalmistus, digitaalne ühisturg, päevapoliitika);
14) 15.06. ELAKi liikmete kohtumine Bundestag’i Saksa-Balti sõprusgrupi liikmetega, eesotsas sõprusgrupi esimees Alois Karl’iga (teemad: TTIP, rändekriis, ELi-Venemaa suhted, Brexit).

Lisaks kohtus EL asjade komisjoni esimees K. Palling ka Türgi, Austria, Sloveenia ja Iirimaa suursaadikutega Eestis. 

Koostas: ELAKi sekretariaat, 27.6.2016 (täpsustatud 4.7.)
